27 से शुरू होगी समर्थन मूल्य पर गेहूं खरीदी
भिंड | चंबल, ग्वालियर, रीवा, शहडोल, जबलपुर और सागर संभाग में 27 मार्च से समर्थन मूल्य पर गेहूँ-खरीदी शुरू कर दी जाएगी। इसकी तैयारियां शुरू हो गई हैं। खरीदी के संबंध में गुरुवार को भोपाल से निर्देश भी जारी किए गए हैं। जारी निर्देशों में कहा गया है कि गेहूँ खरीदी की सारी व्यवस्थाएं किसान हित के अनुसार की जाएं। किसान हितों का संरक्षण सरकार की जवाबदारी है। खरीदी कार्य संचालन व्यवहारिक दृष्टिकोण के साथ किया जाए। किसानों की आवश्यकताओं और अपेक्षाओं को पूरा करने पर दृष्टिकोण केन्द्रित रहना चाहिए। उपार्जन-अवधि में किसान-परिवारों में वैवाहिक कार्यक्रम आदि का आयोजन होता है। इसलिये भुगतान संबंधी व्यवस्थाओं की समय-सीमा का पालन करवाया जाए।
hin_Deva hin_Deva